ফ্রান্সের বিতর্কিত শার্লি হেবদো ম্যাগাজিনের কার্যালয়ে হামলা চালিয়ে অন্তত ১২ জনকে হত্যা করেছে তিনজন অস্ত্রধারী। হামলা যারা করেছে তারা খোদ ফরাসি নাগরিক এবং সেখানেই তাদের বেড়ে ওঠা। তবে তাদের একটা ধর্মীয় পরিচয় রয়েছে, তারা মুসলিম। এই ঘটনা সমগ্র ইউরোপীয় সমাজকে দুই মেরুতে বিভক্ত করেছে। একদিকে বলা হচ্ছে গণতন্ত্র, ধর্মনিরপেক্ষতা ও মতপ্রকাশের স্বাধীনতা, অন্যদিকে জোর করে ট্যাগ দেয়া কথিত ধর্মীয় সন্ত্রাসবাদ ও মৌলবাদীকরণ। ফ্রান্সের প্রধানমন্ত্রী ম্যানুয়েল ভালস বলেছেন, ‘দেশ এখন যুদ্ধে জড়িয়ে পড়েছে। তার ভাষায়, ‘‘It is a war against terrorism, against jihadism, against radical Islam, against everything that is aimed at breaking fraternity, freedom, solidarity.’